नेरटी स्कूल में बनेंगे 4 नए कमरे : सरवीन - 4 new rooms will be set up at nerati school
नेरटी स्कूल में बनेंगे 4 नए कमरे : सरवीन
Updated: 23 Dec, 2018 11:50 AM
धर्मशाला : राजकीय कन्या उच्च पाठशाला नेरटी का वार्षिक पारितोषिक वितरण समारोह शनिवार को मनाया गया। इस दौरान शहरी विकास, आवास एवं नगर नियोजन मंत्री सरवीन चौधरी ने बतौर मुख्यातिथि शिरकत की। इस दौरान मंत्री सरवीन चौधरी ने पाठशाला में बच्चों द्वारा बनाए गए विभिन्न मॉडलों की प्रदर्शनी का अवलोकन किया। पाठशाला की मुख्याध्यापिका सुनंदा ने स्कूल का वार्षिक प्रतिवेदन पढ़ा व स्कूल की विभिन्न गतिविधियों बारे जानकारी दी। इस मौके पर शहरी विकास मंत्री ने कहा कि नेरटी स्कूल में शीघ्र ही 4 नए कमरों का निर्माण करवाया जाएगा।
मकरोटी से भैरों सड़क की 4 करोड़ की डी.पी.आर. स्वीकृति के लिए भेज दी गई है। रैत से नेरटी सड़क पर 30 लाख रुपए व्यय करके टारिंग का कार्य शीघ्र कर लिया जाएगा। शहरी विकास मंत्री ने सांस्कृतिक कार्यक्रम के लिए 7000 रुपए देने की घोषणा की व मेधावी छात्र-छात्राओं को पुरस्कार देकर सम्मानित किया।